CELEX: 32018D1197
Language: et
Date: 2018-06-26 00:00:00
Title: Nõukogu otsus (EL) 2018/1197, 26. juuni 2018, ühelt poolt Euroopa Liidu ja selle liikmesriikide ning teiselt poolt Jaapani vahelise strateegilise partnerluse lepingu Euroopa Liidu nimel allkirjastamise ja selle ajutise kohaldamise kohta

24.8.2018   
               
               
                  ET
               
               
                  Euroopa Liidu Teataja
               
               
                  L 216/1
               
            
         NÕUKOGU OTSUS (EL) 2018/1197,
         26. juuni 2018,
         ühelt poolt Euroopa Liidu ja selle liikmesriikide ning teiselt poolt Jaapani vahelise strateegilise partnerluse lepingu Euroopa Liidu nimel allkirjastamise ja selle ajutise kohaldamise kohta
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 37,
         võttes arvesse Euroopa Liidu toimimise lepingut, eriti selle artikli 212 lõiget 1 koostoimes artikli 218 lõikega 5 ja artikli 218 lõike 8 teise lõiguga,
         võttes arvesse Euroopa Komisjoni ning liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu andis 29. novembril 2012 komisjonile ning liidu välisasjade ja julgeolekupoliitika kõrgele esindajale loa alustada Jaapaniga läbirääkimisi Euroopa Liidu ja Jaapani vahelise raamlepingu üle.
                  
               
                     (2)
                  
                  
                     Läbirääkimised ühelt poolt Euroopa Liidu ja selle liikmesriikide ning teiselt poolt Jaapani vahelise strateegilise partnerluse lepingu (edaspidi „leping“) üle jõudsid edukalt lõpule 2018. aasta aprillis.
                  
               
                     (3)
                  
                  
                     Lepingu eesmärk on süvendada koostööd ja dialoogi paljudes kahepoolsetes, piirkondlikes ja mitmepoolsetes küsimustes.
                  
               
                     (4)
                  
                  
                     Leping tuleks allkirjastada, eeldusel et see hiljem sõlmitakse.
                  
               
                     (5)
                  
                  
                     Pidades silmas, et oluline on lepingut rakendada võimalikult peatselt pärast selle allkirjastamist, tuleks lepingu teatavaid osi kohaldada ajutiselt kuni selle jõustumiseks vajalike menetluste lõpuleviimiseni.
                  
               
                     (6)
                  
                  
                     Lepingu allkirjastamisel esitatavas Euroopa Liidu deklaratsioonis selgitatakse, et lepingu artikli 47 lõike 3 õiguslikku mõju tuleb tõlgendada viisil, mis on kooskõlas rahvusvaheliste lepingute õiguse Viini konventsiooni artikliga 25, mis käsitleb ajutist kohaldamist, ja deklaratsioon tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Ühelt poolt Euroopa Liidu ja selle liikmesriikide ning teiselt poolt Jaapani vahelise strateegilise partnerluse lepingu Euroopa Liidu nimel allkirjastamiseks antakse luba, eeldusel et nimetatud leping sõlmitakse.
            
            
               2.   Lepingu tekst on lisatud käesolevale otsusele.
            
         
         
            Artikkel 2
            Liidu nimel kiidetakse heaks käesolevale otsusele lisatud Euroopa Liidu deklaratsioon lepingu artikli 47 lõike 3 kohta.
         
         
            Artikkel 3
            Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
         
         
            Artikkel 4
            Kuni lepingu jõustumiseks vajalike menetluste lõpuleviimiseni kohaldatakse liidu ja Jaapani vahel lepingu järgmisi osi ajutiselt kooskõlas lepingu artikliga 47 ja arvestades selles sätestatud teateid (1):
            
                        a)
                     
                     
                        artiklid 11, 12, 14, 16, 18, 20, 25, 28, 40 ja 41;
                     
                  
                        b)
                     
                     
                        artiklid 13, 15 (välja arvatud lõike 2 punkt b), artiklid 17, 21, 22, 23, 24, 26, 27, 29, 30, 31 ja 37, artikli 38 lõige 1 ja artikkel 39 ulatuses, milles need puudutavad küsimusi, mille puhul liit on juba kasutanud oma pädevust liidusiseselt;
                     
                  
                        c)
                     
                     
                        artiklid 1, 2, 3, 4, artikli 5 lõige 1 ulatuses, milles need puudutavad küsimusi, mis kuuluvad liidu pädevusse kujundada ja viia ellu ühist välis- ja julgeolekupoliitikat;
                     
                  
                        d)
                     
                     
                        artikkel 42 (välja arvatud lõike 2 punkt c), artiklid 43–47, artikli 48 lõige 3 ning artiklid 49, 50 ja 51 ulatuses, mil nende sätete eesmärk piirdub lepingu ajutise kohaldamise tagamisega.
                     
                  
         
            Artikkel 5
            Käesolev otsus jõustub järgmisel päeval pärast selle vastuvõtmist.
         
         
            Brüssel, 26. juuni 2018
            
               
                  Nõukogu nimel
               
               
                  eesistuja
               
               E. ZAHARIEVA
            
         
         
            (1)  Nõukogu peasekretariaat avaldab käesolevas artiklis osutatud lepingu osade ajutise kohaldamise alguskuupäeva Euroopa Liidu Teatajas.
      
      
         
            LISA
            EUROOPA LIIDU DEKLARATSIOON LEPINGU ARTIKLI 47 LÕIKE 3 KOHTA
            Euroopa Liit deklareerib, et lepingu artikli 47 lõiget 3 tuleb tõlgendada viisil, mis on kooskõlas rahvusvaheliste lepingute õiguse Viini konventsiooni artikliga 25.